LidanRubinov/Halacha-QA huggingface dataset:
שאלה: לימוד משותף המועבר על ידי אשה: בישובינו ישנה אשה המעבירה שיעור בפ"ש וכיוצ"ב בפני גברים ונשים. לא מכבר פנו בבקשה לערוך את השיעור בבית הכנסת. אציין כי ישיבת האנשים והנשים מעורבת. אבקש את דעת הרב: האם מותר לאשה להעביר שיעור לגברים (מתוך הנחה שלבושה בצניעות וכו אך ללא מחיצה)? במידה וכן, האם יכולה להעביר שיעור בבית הכנסת? האם שיעור שכזה יש לו היתר שיהיה מעורב או בהפרדה בלבד (ואיזו הפרדה צריך - הפרדת מקום הישיבה או מחיצה)? אודה לרב על תשובתו בהקדם האפשרי בפירוט ככל שניתן מאחר והדבר נחוץ ותשובתו עשוייה להשפיע בעניין.
תשובה: אני חושב שאין זה מתאים שאישה תעביר שיעורים לגברים ונשים בית הכנסת. כתוב בגמרא בסוף מסכת קידושין: "אשרי מי שבניו זכרים ואוי לו למי שבניו נקבות". לכאורה צריך לכתוב אוי למי שיש לו בנות, ומדוע נכתב אוי למי ש'בניו נקבות'? המאירי מסביר שהכוונה היא שיש לו בנים אך הם ברמה נמוכה ביותר והגמרא השתמשה בלשון מליצה. אני חושב שאין זה כבודו של הציבור שאין בו גבר שיכול להעביר שיעור בפרשת שבוע. כמובן שאינני בא לזלזל בכבודה של האישה והיא יכולה להעביר שיעור לנשים. אולם כל הסיטואציה הזו של שיעור לגברים ונשים על ידי אישה אינו תואם לדעתי את הדרכתה של תורה, בין אם ישבים בתוך בית הכנסת בצורה מעורבת, ובין אם יושבים בחוץ עם מחיצה בין הגברים לנשים.
שאלה: תפילה במניין לחולה שיש חשש שידביק: אדם שאינו מרגיש טוב - חולה אך אינו יודע האם מחלתו מדבקת - האם עדיף שיתפלל בבית או במניין? וכן לגבי שליחת ילד חולה לישיבה (מעל גיל 13), האם מותר כשהוא אומר שהוא יכול אבל יש חשש שידביק אחרים? וכן יש חשש שאם ילך ליום אחד יחזור יותר חולה ויצטרך להישאר בבית ליותר זמן מאשר אם היה נח ליום אחד?
תשובה: אם יש חשש סביר להדבקה עדיף להישאר בבית.
שאלה: העדפת סבא רבה כסנדק: קראתי במקורות שונים על המנהג לכבד את הסב - אבי האב - בסנדקאות בבן (נכד) הראשון. האם הדבר גם נהוג כאשר ישנו סבא-רבה (מצד האמא) או שלאור גילו המבוגר יש להעדיף לתת לו, למרות שכבר היה סנדק בעבר? אני יודע שמדובר בעיקר במנהגים, השאלה היא באמת יש מנהג כזה.
תשובה: אין מנהג מחייב באשר לסנדקות, אך נוהגים לא לתת לסנדק אחד פעמיים באותה משפחה.
שאלה: קניית בית של נפטרת פחות משנה: האם מותר לקנות ולגור בבית של נפטרת שטרם מלאו שנה לפטירתה? עברו רק 30 יום מיום הפטירה. האם יש הבדל בדין אם נפטרה בבית או בבית החולים? האם עליי לבצע פעולת טיהור לבית? נאמר לי שהנשמה נמצאת בבית במהלך השנה הראשונה גם אם היא נפטרה בבי"ח. האם מותר לנהל מו"מ על קניית הדירה ולחתום עם חוזה בזמן ספירת העומר?
תשובה: אין שום איסור בקניית בית של הנפטר בתוך השנה או השלושים ומותר אף לגור בבית זה. ולגבי חתימת חוזה בספירת העומר - מותר.
שאלה: במקום בו אין מניין לקדיש: אימי היקרה נפטרה לפני שלושה חודשים. אחי נוהג לאמר קדיש מידי יום. שבוע הבא הוא נוסע מעבודתו לחו"ל לשלשה ימים ואינו יודע אם יש שם בית כנסת או אם יהיה מניין לקדיש. מה אפשר לעשות, מי יכול להגיד במקומו בשלושה ימים אלו?
תשובה: במקרה כזה יכולים לומר קדיש גם הנכדים של הנפטרת או החתנים. מי שהוריו בחיים צריך לבקש מהם רשות לומר קדיש ויכול לומר על סבתו חמותו. לחילופין, ניתן לבקש מאדם אחר או לשכור אדם שיאמר קדיש בימים אלו.
שאלה: הנחת תפילין כפולה בטיסה: אני שאלתי בדיוק לגבי מקרה הפוך, כאשר אדם טס מהמזרח לארה"ב וישנו ספק אם מתווסף לו יום, כי באמצע הטיסה הוא פוגע בלילה וכאשר הוא נוחת הוא נמצא באותו יום שהמריא בו. 1. האם עליו לספור באמצע הטיסה את היום החדש או להמתין עד לנחיתה ואז הוא נשאר בספירה המקורית שלו? 2. האם עליו להניח תפילין באמצע הטיסה כשמתחיל הבוקר או שהיות והניח לפני שהמריא וכשהוא נוחת זה אותו יום בשבוע בו הוא המריא אולי יהיה פטור מלהניח? 3. מה לגבי שבועות? כידוע שישנם פוסקים המחמירים וסוברים שהספירה אינדיבידואלית, ולכן אם עליו לספור כנ"ל בשאלה א הרי שלגביו שבועות יחול ביום קודם לעומת המקום אליו הגיע?
תשובה: כל שקיעה היא גמר יום וכל זריחה היא תחילת יום חדש, גם אם הזמן היה קצר. לכן יש להתפלל ולהניח תפילין בכל בוקר חדש ולספור עומר כל לילה חדש. אומנם הספירה היא אישית אך חג שבועות הוא כלל ישראלי. רק האדמו"ר מלובאביץ סובר שיש חג שבועות פרטי ודעתו אינה מקובלת להלכה. ר' בספרי באהלה של תורה ח"ב סי' עב.
שאלה: אזכרה לאימי 11חודש ולשנה: אימי נפטרה ב-ט"ז בסיון תשס"ט שאלותי הן: 1. מתי עלינו לקיים את סעודת המצווה של 11 חודש? 2. מתי עלינו לקיים את שבת הדרש? 3.אבי נפטר ואנחנו 3 אחיות ואח, מכיון שהאחיות לא מדברים עם האח, האם ניתן לקיים שתי אזכרות בבתי כנסת שונים באותה העיר?
תשובה: 1. בט"ז אייר תש"ע (דהיינו יום חמישי בלילה שהוא ליל שישי). 2. בשבת הסמוכה לתאריך זה. 3. חבל, אך במצב הנתון אפשר לעשות שתי אזכרות שונות.
שאלה: יולדת שנדרה שלא ללדת יותר: שאלתי את הרב: האם יולדת צריכה לעשות התרת נדרים על דברים שנאמרו הלידה, ומה ההליך הנדרש? תשובת הרב: על אלו נדרים מדובר? הרה"ג יעקב אריאל הנדר הוא: שלא תלד שוב.
תשובה: צריך לפנות לרב מומחה בנדרים שיתחקר אותה בדיוק מה אמרה, ואם יש צורך יצרף עוד שני ת"ח ויתירו לה את הנדר. ראה רש"י ויקרא יג על קרבן החטאת של היולדת.
שאלה: הלל בספירת העומר: איך זה אפשרי לומר הלל, לרקוד, לשמוע שירים ולשמוח בזמן שאנו צריכים לנהוג מנהגי אבילות? למה לא דוחים את התאריך של יום העצמאות לאחרי ספירת העומר? (לפחות למגזר הדתי)
תשובה: השמחה שיש ביום העצמאות דוחה את האבילות. כשם שמי שעורך ברית לבנו בספירת העומר, על פי הרמ"א, הוא יכול להתגלח וכו' כיוון שזה יו"ט בשבילו, כך ביום העצמאות יש יו"ט לכלל ישראל כיוון שזכו להצלה ממיתה לחיים.
שאלה: החזרת מזוזה : הסרתי את המזוזה מחדרי הבית ולא מהדלת הראשית כדי לצבוע את המשקופים. לאחר ייבוש הצבע (עבר לילה שלם) על מנת שאוכל לישון בחדרים עליי לומר ברכה בטרם אחזיר את המזוזה או לא? (לא הסרתי את המשקוף)
תשובה: יש להחזיר את המזוזה
שאלה: גילוח ביום שישי שלפני ל"ג בעומר: האם מותר לי השנה להסתפר ולהתגלח ביום שישי שלפני ל"ג בעומר? כי הבנתי שהוא נדחה ביום (אני אשכנזי)
תשובה: מותר.
שאלה: טיפות ברזל כשרות לפסח: רציתי לשאול לגבי טיפות ברזל לתינוקות הקרויות "פריפל-3" של חברת כצט. הטיפות האלה אינן רשומות ברשימת התרופות הכשרות לפסח, ויש להן טעם טוב. הן כשרות (לא לפסח) באישור הרבנות הראשית לישראל. 1.האם מותר לתת אותן לתינוק בפסח? 2. צריך לזרוק אותן לפני פסח? 3. קניתי לאחר פסח שוב את הטיפות האלה מבית המרקחת של קופת החולים. הן הגיעו אליו לאחר פסח, אך אולי ייצרו אותן לפני פסח. מותר להשתמש בהן או יש חשש של חמץ שעבר עליו הפסח?
תשובה: 1. לא נראה לי שצריך להחמיר ולחשוש שיש בזה חמץ, במיוחד לא לתינוק. 2. אין צורך לזרוק. 3. אין חשש של חמץ שעבר עליו הפסח.
שאלה: כיבוד הורים מחללי שבת: האם ילד מחוייב לכבת את אבא שלו שבהחלט יודע את התורה (הוא אמנם התחנך בבית חילוני מאוד ובסביבה חילונית מאוד אבל הוא מכיר את הדת) אבל לא מאמין בתורה שבע"פ, הוא אומר שזה המצאות של הרבנים כדי להרויח כסף וכו'? מצד אחד, צריך לשנוא את אביו כי הוא בגדר "שונא ה " (מחלל שבת בפרהסיה) אך אותו אדם מחויב גם לכבדו. אשמח לקבל תשובה מפורטת כיצד עליו לנהוג.
תשובה: בשו"ע הובאה מחלוקת האם יש לכבד אב רשע. אולם בנידון שלך אנו טוענים שיש גדר תינוק שנשבה לבין הגויים, לא רק אם הוא נשבה אלא גם אם חל שבוש באמונות ודעות כתוצאה מהמורכבות של הציבור והוא יוגדר אולי תינוק שנשבה.
שאלה: בעיה מורכבת בעניין שירה מול גיסי: בשבת אימי ואחותי שרים גם כאשר גיסי נמצא איתנו. השאלה היא האם לשיר או לא, אם אחמיר אז אעבור על כיבוד הורים (קשה לאימי שאני לא שרה) ובנוסף אולי כדי שאשיר כדאי שנהיה שלושה ששרים?
תשובה: תשירי בשקט.
שאלה: כיסוי לכיסאות בשבת: ישנם כיסויים לכסאות גן העשויים, כמין ארגז גדול הפוך שמלבישים על הכסא. האם אסור לשים אותם בשבת על הכסא להגנה מפני גשם או סתם אבק מדין אהל או שאפשר לומר שזה מוגדר ככיסוי ולא כאהל?
תשובה: אין איסור בדבר כיוון שהדבר נקרא כיסוי ולא אוהל, ואע"פ שיש אויר מתחת הכסא הרי אין אני צריך את השימוש מתחת לכיסא כלל.
שאלה: לנדור נזירות בימינו: מותר לנדור נזירות בימינו? ואם כן, איך לנהוג?
תשובה: יש מחלוקת האם יש איסור לנזור בנזיר בזמן הזה, שהרי בזמן הזה אין קורבנות ויש איסור טומאה  ראב"ד נזירות פ"ב ה' כא  לבין הרמב"ם  שם הלכה כ'  שמשמע שאין איסור לנזור. למעשה, יש איסור לנזור משום שבזמן הזה אי אפשר להביא קורבנות וכך שהנזירות חלה לכל החיים. כשאדם נדר נזירות ילך לחכם ויתיר לו את נזירותו. אדם שרוצה להתקדש, יש לו מספיק יצרים שעליו להתגבר. יהיה נקי מיצר עריות וממידות מגונות וזה בודאי יותר חשוב מנזירות.
שאלה: אבקת אפיה שעבר עליה הפסח: יש לי אבקת אפיה שלא מכרתי בפסח. החומרים הרשומים עליה הם: סודיום ביוקרבונט, סודיום פירופוספט, עמילן תירס. הסתכלתי בתשובה לשאלה דומה באתר ישיבה, בתשובה רשום שאבקות אפיה שלא כתוב עליהן כשר לפסח הן חמץ גמור. 1. האם אבקת האפיה עם החומרים הרשומים למעלה יכולה להיות חמץ גמור? 2. האם אבקת האפיה הרשומה למעלה נחשבת לתערובת חמץ?
תשובה: אין מדובר בחמץ גמור, אם כי אסור להשתמש בפסח ללא הכשר, אך אין זה חמץ שעבר עליו הפסח שאסור בהנאה.
שאלה: אבקת מרק בשרית בכוס חלב: שמתי בסיר חלבי כוס חלב ועוד ארבע כוסות מים והכנסתי בטעות כף אבקת מרק עוף אמיתי (כלומר בשרי), מה עלי לעשות?
תשובה: נראה לי שאין בנוזלים פי 60, ולכן כל התערובת אסורה וכן הסיר טעון הגעלה.
שאלה: ברכה על הקטורת במקדש: האם ברכו ברכת מיני עשבי עצי בשמים על הקטורת במקדש?
תשובה: לא ברכו על הקטורת במקדש מכיוון שהיא לא נעשתה על מנת שיריחו אותה. נראה לי מסברא שאם אדם מריח קטורת שהקטירו על גבי המזבח על מנת להנות מריחה הוא מועל בהקדש.
שאלה: נישואי כהן: אני נשואה לכהן האם אני יכולה להכנס לקבר של צדיק ה?
תשובה: כל איסור טומאה למת הוא רק על הגברים ולא על הנשים (שולחן ערוך יורה דעה, שעג, ב). אמנם יש שנהגו שנשים לא נכנסות כלל לבית הקברות מפני רוח הטומאה השורה שם.
שאלה: ריסוק ירקות עם תולעים לכתחילה: האם מותר לרסק ולטחון ירקות כברוקולי וכרובית (שאין להם הכשר של הרבנות מבחינת תולעים) באופן יסודי ביותר ועד-דק כך שלא ישארו גבשושיות כלל, וכך בעצם לגרום לביטול האיסור. (ואם לפחות בדיעבד ניתן לאכול מחית זו)?
תשובה: ברוקולי (רגיל) הוא דבר שיש בו רוב תולעים ועל כן ריסוק לא מועיל, ובייחוד שהוא נעשה לצורך ביטול איסור, ועוד שריסוק צריך להיות מאד דק. נראה שלחולה או תינוק, שצריך מחית, זאת אפשר להתיר לאחר בדיקה שאין במחית חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סעודת בת מצוה בערב שבת: האם סעודת בת מצוה נחשבת סעודת מצוה? ואם כן, האם יוכלו לעשותה בערב שבת גם כשלא חל באותו היום? אשמח למקורות מפורטים.
תשובה: סעודת בת מצוה היא סעודת מצוה רק אם תוכנה דברי תורה. באשר ליום שישי, יש לעורכה לפני הצהריים.
שאלה: לפרסם ענין שימנע פשע ויגרום לחילול השם: אם אדם שומר מצוות או קבוצת אנשים שומרי מצוות שותפים לפשע שמסכן חיי אדם. האם מותר לפרסם זאת תוך שבעקבות הפירסום הרחב יווצר חילול השם? האם מחובתי לפרסם זאת כדי לבער את הרוע? והאם כשאני מפרסם זאת אני במעשי מקדש את השם?
תשובה: אם אתה מתכוון לנושאים מדיניים, אתה יכול לבטא את דעתך שפעולה כזו או מדיניות כזו יש בה סיכון חיי אדם. אך המילה פשע היא כאשר אדם יודע שהוא חוטא והוא עושה במזיד. כזי לענות תשובה יותר ברורה עליך לפרט במה מדובר.
שאלה: שיבולת שועל (קוואקר): מהי הברכה הראשונה על דייסת קוואקר? האם חל עליה ברכה אחרונה "על המחיה" או בורא נפשות? אנחנו אשכנזים.
תשובה: לכל העדות, קוואקר הוא שבולת שועל, שהיא אחד מ-5 מיני דגן. ברכתה בורא מני מזונות ועל המחיה.
שאלה: תרופת חמץ שעבר עליה הפסח: אמי קנתה תרופת נורופן לפני פסח היא חשבה לתומה שהתרופה כשרה לפסח. כשראינו בגליון התרופות, שיש בנורופן תערובת חמץ. התרופה לא נמכרה בפסח. האם מותר להשתמש בה. לציין שהתרופה היא סירופ בטעם תפוז. (לא קפסולה או כדור) מראש
תשובה: האם לא מכרתם כלל חמץ?
שאלה: טיפול בבשר לא מוכשר: אני נוהג לקנות לעתים בשר לא מוכשר להכנה בצלייה, שאלתי היא מה בנוגע לכלים המשמשים להכנת הבשר, כגון: סכין, קרש, קערה וכו
תשובה: הכלים האלו לא נאסרים היות והשימוש בהם נעשה בצונן.
שאלה: שמיטת כספים להפרשות לפנסיה: לרב, ויישר כח על המפעל! מי שיש לו קרן השתלמות והפרשות לפנסיה ולא עשה פרוזבול בזמנו יש לו בעיה לפדות את הכספים או שהנ"ל כלל לא מוגדרים כהלוואה ועל כן אין שום בעיה? מדובר בעובדי מדינה-אם זה משנה להלכה. ניתן לסכם זאת כך: שמיטת כספים חלה רק בין אנשים ולא בין גופים, ולכן אם יש לי חסכונות בבנק קרן השתלמות וכו ולא עשיתי פרוזבול אין ממה לחשוש? האם בדין זה יש שוני בין ספרדים לאשכנזים? אני זוכר שאבי שמע שצריך לעשות פרוזבול לבנק אבל הוא לא עשה- פשוט לא רצה איני יודע אם הוא היה במינוס או בפלוס באותה התקופה האם יש בעיה בכך או שכנגד הבנק לא צריך בכלל? ולכן כסף שנמשך מהבנק ללא פרוזבול מה דינו?
תשובה: א. זה לא נחשב כהלוואה אלא כחיסכון. ב. יש דיעה שאכן בנק אינו נחשב גוף פרטי ולכן אין איסור לא יגוש. אין הבדל בדין זה בין אשכנזים לספרדים.
שאלה: גיור קטן ללא הסכמת הוריו: 1. האם בית דין שגייר קטן למרות שהוריו התנגדו לדבר, גיורו גיור? 2. האם שונה הדין במקרה שהם לא ידעו על עצם גיורו אך אילו ידעו היו מתנגדים?
תשובה: 1. אני מסופק אם הגירות חלה. 2. במקרה כזה הגירות חלה.
שאלה: שירים ווקאליים בספיה"ע: ידוע לי שמותר לשמוע בספירת העומר שירים ללא ממוזיקה. שאלותי הם: 1) שמעתי ממישהו שאם יש בשיר הווקאלי מקצב אחיד של כלי מסויים (כגון תופים) שלא מהווה את כל האפקט המוזיקאלי של השיר, אז מותר לשמוע אותו. האם נכון הדבר? 2) אם השיר הווקאלי הוא מוגדר שמח ונותן שמחה לאדם, מותר לשמוע אותו, או שההתר הוא על שירים עצובים או פחות משמחים?
תשובה: כל שיר שאינו מלווה בכלי נגינה מותר לשומעו, בין שיר עצוב ובין שיר שמח. ולגבי שיר המלווה עם כלי נגינה אחד, יש מתירים אך ראוי להמנע גם מזה.
שאלה: מצלמות בעבודה וביקורת: ישנו ביטוי "ולמלשינים אל תהי תקוה". האם זה תקף למצב של עבודה? האם מותר למעסיק לשים מצלמות שמצלמות את העובד במשך כל זמן העבודה (בגלוי או בסתר)? האם מותר שהעובד לא ידע שיש מצלמות שמצלמות אותו בכל רגע ורגע? כמו כן האם מותר להודיע להזהיר לעובדים אחרים שיש מצלמות ולפרט? האם מותר לעובד להסתתר מפני המצלמות בגלל הלחץ,ולכמה זמן? האם מותר לסמן לעובדי המקום ברגע שיש ביקורת? האם יש חובה להודיע לביקורת על המצב,כששואלים? האם מותר "לחפות" על עובד שלא עושה בדיוק את תפקידו,מפני הביקורת? ושבת
תשובה: א- ברכת למלשינים תוקנה כנגד אנשים המוסרים את היהודים או ממונם לגויים, ולא כנגד יהודי המיצר לחבירו. ( ברכה זו תוקנה בתקופת תחילת הנצרות בה היו יהודים רבים שהשתמדו והפנו עורף לעם היהודי, ואף הזיקו לו. גם בימינו לצערנו יש יהודים שהפנו עורף לעם היהודי היושב בארצו, ומנסים להצר את צעדיו על ידי אומות העולם בכל אופן אפשרי, עד לכדי הבאת העם היושב בציון תחת איום קיומי ממשי.) ח אף הרחיקו את האדם מלהתפלל על חבירו המיצר לו שיענש בידי שמים, אלא אם כן כלו כל הקיצים ואין לו שום יכולת לטפל במיצר בתוך מסגרות העולם הזה. (בבבא קמא צ"ג.) ב- אין ספק שמותר למעסיק להתקין מצלמות לצורך פיקוח על העובדים שלו, שכן שטח המשרד הוא שלו ויכול לפעול בו כרצונו. אלא שבהעמדת מצלמה נסתרת, באופן שהעובדים אינם יודעים מכך יש במקרים רבים בעיה של פגיעה בצנעת הפרט אשר כלולה באיסור היזק ראיה.  על פי המתבאר בדברי הרמ"א חושן משפט קנ"ד סעיף ג' חל איסור להסתכל לתוך בית חבירו, ומסתבר שאין הבדל בין בית חבירו לכל מקום אחר שבו נפגעת צנעתו.  אך אם העובדים מודעים לכך אין בעיה, שכן במצב זה ימנעו מלעשות מעשים צנועים ולא תפגע צנעת הפרט שלהם. אומנם אם יש חשדות מבוססים (לא על סמך דיבורים של אחדים בלבד, כפי המתבאר בדברי החפץ חיים ז,י"ב בעניין דברים הניכרים.) כלפי הפרת אמונים של עובד מסויים, ויש צורך בהעמדת מצלמה נסתרת בכדי לתפוס אותו "על חם" על מנת לפטרו מן העבודה או לתבוע אותו, הרי שמותר הדבר. שכן מצינו בגמ' בבבא מציעא דף כ"ד שעל סמך חשד מבוסס הכה (לדעת חלק מן הראשונים) רב חסדא אדם עד שהודה בגנבתו. ואף שבהכאה ממש אין להתיר לכל אדם אלא רק לבית דין, כפי שמתבאר בבאר מים חיים במקור הנ"ל בספר חפץ חיים, מכל מקום העמדת מצלמה מותרת לכל אדם במצב זה, כשם שיכול לדבר לשון הרע בכדי להציל את עצמו או חבירו מנזק, על סמך דברים הניכרים. ג- ביחס להזהרת העובדים על ידי אחד מחבריהם: אם מדובר במצב שהיה אסור להתקין מצלמה נסתרת, כנ"ל בסעיף ב', הרי שיש בהזהרת העובדים משום הצלתם מנזק, דהיינו הפגיעה בצנעת הפרט שלהם. (וגם בעה"ב לא יפסיד מכך שהרי ביודעם על המצלמה יעבדו טוב יותר.) אך אם מדובר על מצב שבעה"ב העמיד מפאת החשד, הרי שיש בהודעה לנחשד משום מסייע לדבר עבירה. ד- אין שום חובה שיעמוד העובד מול המצלמה, אלא אם כן תנאי העסקתו היו על דעת כך. אך כמובן שעליו לעבוד במקום שאינו חורג מהמקום הטבעי והנוח, וזאת בכדי שלא לשבש את המהלך התקין של העבודה. ה- הביקורת נועדה למנוע את גזילת זמן או כספי המעסיק, ולכן אין שום סיבה לסמן לעובדים שבאה ביקורת. שהרי אם הם עובדים באופן הסביר, הביקורת לא תפגע בהם, ואם אינם עובדים כמו שצריך, טוב שהביקורת תפגע בהם בכדי למנוע את גזלתו של המעסיק, ובודאי שאסור לחפות על מי שלא ממלא את תפקידו כהוגן. ו- באופן יסודי אין לחפות על עובד שלא ממלא את תפקידו, ואין איסור לשון הרע בסיפור על כך לביקורת, שכן זהו לשון הרע לתועלת, דהיינו למנוע המשך נזק מהמעסיק. אולם הפרטים בהיתר לשון הרע לתועלת מרובים, ולפני שמדווחים ראוי מאוד לעיין בעניין זה בספר חפץ חיים פרק י'. הרב חננאל פאטשינו.
שאלה: נגינה בפני בנים בקונצרט: אני לומדת בקונסרבטוריון חילוני עם מורה בת. מדי פעם יש קונצרטים -שחייבים להשתתף בהם. האם זה מותר וראוי לנגן בפני בנים (שיהיו בקונצרט מן הסתם)?
תשובה: מותר אם את רק מנגנת ולא שרה.
שאלה: יין המיוצר על ידי מחלל שבת: יקב של מחלל שבת המקפיד על קיום המצוות התלויות בארץ ביין. מותר יינו בדיעבד בהנאה? כל הגידול והיצור מבוצע על ידו.
תשובה: ח נתנו למחלל שבת בפרהסיה דין כמו עובד ע"ז, שאם הוא נוגע ביין של ישראל הוא אסור בשתיה. ולכן לכתחילה יש להקפיד שמחלל שבת לא ייגע ביין. אולם הרבה מגדולי הפוסקים סוברים שבזמננו לרוב הציבור אין גדר מחלל שבת בפרהסיה, כיוון שאינם עושים זאת בהתרסה. בזמן הקהילות בחו"ל כשכולם שמרו שבת ומישהו היה יוצא לרחוב עם סיגריה זו הייתה התרסה. אולם כיום כיוון שזו הנורמה ברחוב אנשים מחללים שבת ברחוב כיוון שזו 'המודה' ולא כהתרסה.
שאלה: סכין פרווה הנשטפת בחלבי: סכין שהיא פרווה ומיועדת רק לירקות רגילים וחריפים נשטפה באופן קבוע בספוגית החלבית. האם יש עם הסכין בעיה או עם הכלים והתבשילים הבשריים שבושלו לאחר מכן עם הבצל?
תשובה: לא, משום שלאחר שמשפשפים היטב עם הספוגית ועם סבון לא נותרים שומנים דבוקים ולאחר מכן שבים ושופכים מים על הסכין ובכך מסירים את הלכלוכים שאינם דבוקים והגיעו כעת מהספוגית. הרב יאיר וסרטיל
שאלה: ללבוש טלית רק בשבתות: לפני הבר מצוה לבשתי טלית רק בשבתות. אחרי הבר מצוה המשכתי לשים רק בשבתות ולא בימי חול (עם התפילין). א. עוד שנה אני מתחיל לנסוע לישיבה וזה יכביד עלי לשים רק בשבתות, האם יש סיבה להמשיך לשים? ב. אם לא, מה אני צריך לעשות בשביל להפסיק לשים? ג.חלמתי חלום רע. מה ההגדרה של חלום רע ומה צריך לעשות?
תשובה: לבישת טלית גדול אינה מחובת מעיקר הדין, ויהודי אשכנז נוהגים שעד החתונה לא לובשים טלית. ולכן, אם חשבת שלבישת הטלית היא מעיקר הדין אתה יכול להפסיק ללבוש את הטלית. אולם אם ידעת שאין חיוב מעיקר הדין ובכל זאת לבשת את הטלית, עליך לעשות התרת נדרים בשביל להפסיק ללבוש אותה. חלום רע הוא שאדם קם בבוקר ונפשו עגומה עליו בעקבות החלום. הוא מתפעל ומתפעם - החלום לא עבר לו "על יד האוזן". אם זה קורה לאדם אז הוא יכול להגיד את התפילה שמופיעה בסידורים אחר ברכת כהנים. ואם רואה שגם זה לא עוזר להרגיע אותו, אז יצום. וח אומרים שאפילו בשבת ניתן לצום תענית חלום.
שאלה: קשה לי לעמוד בנדר   בהתחייבות: בגלל בעיה בריאותית הלכתי לרבנית (חב"ד) ששמה בשמי מכתב בספר איגרות קודש. קיבלתי ממנה הנחיה כי עלי להחזיר את שכניי בתשובה. כמו כן, כתבתי בפתק שאני אתפלל כל יום תפילה אחת. אני גרה בבניין שבו שתי משפחות חילוניות מאד, ומבוגרות (50 ) שאינני ביחסי קרבה עימם כלל וכלל. אני אדם מופנם ולא מדברת בדר"כ עם אנשים שאיני מכירה היטב. האם אני מחוייבת לקיים את המשימה להחזיר בתשובה? אני לא מסוגלת, האם ניתן להתיר את המחוייבות? לגבי התפילה אני לא מצליחה לקיים כל יום, אני רוצה לנסות אבל אני מפחדת מהפרת נדר.
תשובה: פני לרב שיתיר לך את הנדר.
שאלה: האם ההלכה אכן שווה לכולם?: השאלה נגעה בפאה נכרית ומה דעת רבותינו בנידון, בתשובה רשם הרב: "מדוע הנך מעלה בכלל על דעתך שמישהו יתיר איסור תקרובת ע"ז שהיא אסורה בהנאה מהתורה? כל רבני ישראל מאוחדים בשמירת ההלכה. " יש עניין שמפריע לי כבר זמן רב לגבי "כל רבני ישראל מאוחדים בשמירת ההלכה." האמנם? באחת מהשיחות שערכתי עם מישהו שחשבנו להכנס לקשר דיברנו על נושא כשרות הבית. הגענו בין היתר גם לחלב נכרי, והיא אמרה שזה מותר ואין שום בעיה, אם אני זוכר טוב, היא גם שאלה רב מסויים מהציבור הדתי לאומי האם זה מותר והוא ענה לה שהוא בעצמו אוכל חלב נכרי. בנוסף, אני לא זוכר אם היא אמרה את זה על סמך התשובה שלו או שזה בה ממנה אבל היא טענה שהגוי לא יחלוב בהמה אחרת ויערבב את החלב כי זה לא משתלם לו. ניסיתי להסביר שאין אמונה בגויים אבל היא אחזה בשלה ולפני שבועיים שלושה בילקוט מעם לועז על פרשת השבוע נגע המחבר גם בנושא זה וסיפר שיש אנשים שטוענים שלא משתלם לגוי לחלוב בהמה אחרת ולערבב כי זה לא כדאי כלכלית ( לא זוכר את לשונו במדוייק ). ואז הוא הוסיף שבמידה ויש לגוי בהמה שהחלב שלה לא כשר הוא לא ישאיר אותה בלי חליבה וכשיחלוב אותה אז ככל הנראה הוא יערבב את החלב על מנת שלא יהיה לו הפסד, גם אם הוא מרוויח פחות ושבגדול מדובר בהבל כשאומרים שאפשר לסמוך על חלב נכרי. שאלתי לרב היא, כיצד ניתן לדעת כבר מה האמת? אם רב מסויים אומר שמותר לאכול את זה ( אבל המון מביאים הוכחות שאסור ) ועוד מורה הלכה בנידון, למי להסכים? האם ההלכה אכן שווה לכולם? השו"ת הקודם:
תשובה: יש הלכות מוסכמות ללא חולק ויש הלכות בהן יש מחלוקות. ה' ברא את בני האדם עם דעות שונות. ההלכה נקבעת בדרך כלל ע"י רוב דעות.
שאלה: עובד זר בבית הכנסת: האם ניתן להעסיק בנקיון ביהכנ"ס עובדת שאינה יהודיה?
תשובה: מותר.
שאלה: החלקים החשובים יותר בתפילת שחרית לנשים: הבנתי שהחובה לנשים היא ברכות השחר ותפילת עמידה. אם אני רוצה להוסיף קטעים נוספים בתפילה, מה הם החלקים החשובים? אשמח לקבל כמה שיותר פירוט לפי סדר עדיפויות.
תשובה: קריאת שמע וברכותיה, פסוקי דזמרה - ברוך שאמר, הללויה, ויברך דוד וישתבח.
שאלה: לפנות בקידוש הלבנה לכיוון ירושלים: ברצוני לדעת, מה המקור הכתוב לכך שבברכת הלבנה צריך להפנות את הגוף לכיוון ירושלים?
תשובה: מנהג זה לא נזכר בטור, אמנם הוא מוזכר בכמה מקורות: שו"ת לבושי מרדכי (תניינא חאו"ח סי' קי"ז). יסוד ושורש העבודה (שער התשיעי פ"א ענין קידוש הלבנה) שו"ת בצל החכמה (חלק ג סי' סד). הרב יאיר וסרטיל
שאלה: אכפתיות מצד הקב"ה: האם באמת אכפת לקב"ה מהחיים הפרטיים שלנו? האם הוא באמת שומע תפילה? לדוגמא- אני מתפללת להצלחה בתחום מסויים או אני דואגת לאחותי שיהיה לה מעבר טוב מיסודי לאולפנא (סתם דוגמא) אז הוא יקשיב לי אם אני מתפללת עליו או אני הוא רק ישים עלי אם אני מתפללת ל המדינה או משהו יותר גדול מעצמי?
תשובה: בוודאי בלי ספק, ד' שומע תפילה. אמנם אם האדם מסופק בזה אי אפשר שתתקבל תפילתו. כמו שמי שידבר איתך ויגיד אני לא בטוח שאתה שומע או מתייחס אליי - שזה יעצור את הרצון להתייחס אליו. בוודאי שד' שומע תפילה גם על הכלל וגם על הפרט בתנאי כמובן שהבקשה הגיונית ויש בה צדק, אז כל תפילה הנאמרת מכל הלב נשמעת ומתקבלת.
שאלה: מילים מחוברות בתפילה: ידוע לי שבקריאת שמע יש להגיד כל מילה בנפרד, למשל "בכל לבבך" שהמילים לא יתחברו להיות בכלבבך. האם זה נכון? האם יש לנהוג כך גם בשאר קטעי התפילה, כגון: ברכות השחר, פסוקי דזמרה, סיום התפילה, הלל או כל קטע אחר שבתפילה? ומה עם ברכות שאומרים במשך כל היום (ברכות הנהנין)? לדוגמא, בברכות התורה יש "ונתן לנו את תורתו", ואם לא מפרידים זה יכול להישמע אתורתו. בברכות אומרים, במיצוותיו וציוונו וזה יכול להשמע במצוותיוציוונו. האם צריך להפריד גם באותיות שנשמעות דומות כגות ת -ד וכו. אני מפרידה בין האותיות ולוקח לי הרבה זמן להתפלל, ובגלל שאני רוצה להגיד את המילים כראוי אני לא מתכוונת במה שאני אומרת. מה לעשות?
תשובה: לכתחילה ראוי להקפיד בכל התפילה, אולם עיקר הקפידה היא בקריאת שמע כיוון שהיא מדאורייתא וכל מילה מעכבת.
שאלה: עליה לתורה ביום הבר מצווה: יום הבר מצווה של בני חל ביום חמישי. אנו רוצים לחגוג זאת בעליה לתורה בכותל. האם מותר לקרוא ולעלות לתורה ביום הבר מצווה עצמו?
תשובה: כן.
שאלה: כניסה לשמורת טבע ללא ת : כשהייתי צעיר (מעל בר מצווה) נכנסתי כמה פעמים לשמורת הטבע "יהודיה" בכך שנכנסתי דרך שביל אחר משביל הכניסה.וכך לא שילמתי בכניסה. הייתה גם פעם אחת שנכנסתי לחוף כינר בלא ת האם אני צריך לשלם עכשיו? למי ניתן לשלם?
תשובה: נראה שאתה פטור מת בשני המקרים: 1. לגבי שמורת הטבע "יהודיה" אין הקפדה אם אתה נכנס דרך שביל אחר אלא רק אם אתה נכנס מהכניסה המסודרת. 2. אם נכנסת לחוף כינר ברגל ולא נהנית או השתמשת בשירותי המלון אלא נכנסת לים ויצאת, מסתבר שאין להם הקפדה על כך. (כמו כן נאמר לי בשם פקח שמורות הטבע והגנים שחופי הכינרת שייכים לכלל הציבור ובעל הזכיון להפעיל חוף תמורת ת אינם בעלים על החוף עצמו אלא רק על מה שמסביב, ועל זכות ההפעלה. ולכן החוק לדבריו מתיר להיכנס לחוף ללא ת למשל למי שרוצה להיכנס לחוף כינר ברגל ללא ת ולהחנות רכבו בחוץ. דבר זה טעון בדיקה אמיתית האם אכן החוק אומר כך). הרב ניר אביב
שאלה: עד כמה להתאמץ לשלם אגרה: דיווחתי במייל לרשות השידור שהוצאנו הטלויזיה מהבית ולכן לא אשלם אגרה. ענו לי שאני צריכה לשלם את מחצית א של אותה שנה ומחצית ב תבוטל. שלחתי חזרה מייל עם שאלה כמה ולאן לשלם, ולא קיבלתי תשובה. האם אני צריכה להתאמץ ולשאול שוב או שאני את שלי עשיתי?
תשובה: ראשית יש לציין, שהחזקת טלויזיה בבית הינה דבר בעייתי והצפיה בה כרוכה בבעיות הלכתיות וחינוכיות שונות. כמו כן, פוגע בזוגיות ו בית וכו'. לכן אין צורך בטלויזיה בבית יהודי אמיתי, ואת הזמן הפנוי כדאי לנצל לדברים מועילים, כגון: לימוד תורה, שמיעת שיעורים, זמן איכות עם בן הזוג, שיחות עם הילדים, עשיית חסד עם הזולת ועוד ועוד. לעצם שאלתך, את עשית את המוטל עלייך וכשהם ירצו הם ישלחו לך תשובה ועד אז יש מחילה מבחינתם. הרב ניר אביב
שאלה: לק לנשים: 1) האם יש איסור למרוח לק על ציפורני הידיים לנשים? ומה לגבי ציפורני הרגלים? במידה ומותר, האם הדבר ראוי? 2) האם יש איסור להסתכל בפני אישה? במידה ויש איסור כזה, האם האיסור הזה נוהג לילדים בגיל 7? במידה ויש איסור כזה, האם האיסור הזה נוהג בהסתכלות בפני אישה בתמונה? א"כ, האם אסור להראות לזרים תמונות מחתונה בה רואים את הכלה?
תשובה: 1. אין בזה איסור. 2. לא נראה לי שיש בגיל 7 איסור, ומותר להראות תמונות מהחתונה.
שאלה: גילוח ביום הלידה בספירת העומר: האם במקרה של לידה מתוכננת למועד קבוע מראש- ניתוח קיסרי, מותר לאב להתגלח ליום הלידה כשזה יוצא בעומר או שרק לברית בע"ה?
תשובה: רק לברית או לכבוד שבת.